Document ID: 32001R1700

Komisijas Regula (EK) Nr. 1700/2001
(2001. gada 28. augusts)
par to tarifu kvotu apturēšanu un atvēlēšanu, kas jāpiemēro dažu Igaunijas izcelsmes pārstrādātu lauksaimniecības produktu importēšanai Eiropas Kopienā, un ar ko groza Regulu (EK) Nr. 1477/2000
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām precēm, ko iegūst lauksaimniecības produktu pārstrādē [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 7. panta 2. punktu,
ņemot vērā 2. protokolu Nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Igaunijas Republiku, no otras [3], kas grozīts ar Protokolu, ar ko pielāgo tirdzniecības aspektus Eiropas nolīgumā [4], un jo īpaši tā 1. un 2. pantu, un lemjot Eiropas Savienībai, no vienas puses, un Igaunijas Republikai, no otras,
tā kā:
(1) Ar Komisijas Regulu (EK) Nr. 2906/2000 [5] ir atvēlētas tarifu kvotas par 2001. gadu, ko piemēro Igaunijas izcelsmes produktu importam Kopienā.
(2) Komisijas Regula (EK) Nr. 1477/2000 [6] nosaka samazinātus lauksaimniecības komponentus un papildu nodokļi, ko no 2000. gada 1. jūlija piemēro to preču importam Kopienā, uz kurām attiecas Regula (EK) Nr. 3448/93 atbilstīgi Eiropas nolīgumiem.
(3) Ar ES un Igaunijas Asociācijas padomes 2001. gada 18. jūlija Lēmumu Nr. 6/2001 [7] ir grozīts Eiropas Nolīguma 2. protokols. Ar minēto lēmumu ir grozīts tarifu kvotu apjoms un sistēma, ar kuru aprēķina samazinātus lauksaimniecības komponentus un papildu nodokļus. Lēmums stājas spēkā 2001. gada 1. septembrī.
(4) Ir lietderīgi apturēt ar Regulu (EK) Nr. 2906/2000 atvēlēto kvotu piemērošanu un atvēlēt jaunas gada kvotas, kas paredzētas 2. protokola I pielikumā. Ja gada kvotas nevar atvēlēt līdz 2001. gada 1. septembrim, tad 2001. gadā ir lietderīgi tās samazināt proporcionāli jau pagājušajam laikam. Vienlaicīgi ir lietderīgi atcelt samazinātos lauksaimniecības komponentus un papildu nodokļus, kas noteikti ar Regulu (EK) Nr. 1477/2000.
(5) Komisijas 1993. gada 2. jūlija Regula (EEK) Nr. 2454/93, ar ko nosaka izpildes noteikumus Padomes Regulai (EEK) Nr. 2913/92, ar ko izveidots Kopienas Muitas kodekss [8], kurā jaunākie grozījumi izdarīti ar Regulu (EK) Nr. 993/2001 [9], ir kodificējusi tarifu kvotu pārvaldīšanu, kas jāizmanto, ievērojot hronoloģisko secību, kādā pieņemtas deklarācijas par laišanu brīvā apgrozībā.
(6) Šajā regulā noteiktie pasākumi saskan ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar I pielikumā neuzskaitītu pārstrādātu lauksaimniecības produktu tirdzniecību,
IR PIEŅĒMUSI ŠO REGULU.
1. pants
Atbilstīgi Regulas (EK) Nr. 2906/2000 I pielikumam atvēlēto tarifu kvotu piemērošanu aptur no 2001. gada 1. septembra.
Šīs regulas pielikumā noteiktās Kopienas tarifu kvotas Igaunijas izcelsmes precēm ik gadus atvēl no 1. janvāra līdz 31. decembrim. Par 2001. gadu tās atvēl no 2001. gada 1. septembra līdz 2001. gada 31. decembrim.
2. pants
Regulas (EK) Nr. 1477/2000 2. panta sesto daļu un XIII un XIV pielikumu svītro.
3. pants
Kopienas tarifu kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a līdz 308.c pantu.
4. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2001. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 28. augustā

Labels: 3
17
18